als_Latn dik_Latn sag_Latn
Jo për faj të tij, sigurisht, por për shkak të tërheqjes së Roger Federer nga ndeshja finale, me zviceranin që nuk arriti të riaftësohet nga dëmtimi në shpinë, që ju shfaq dhe ndaj Wawrinkës. 30 minuta para finales, zvicerani dorëzoi trofeun te kundërshtari i tij duke e patur të pamundur për të luajtur dhe duke ju drejtuar publikut të pranishëm me një ndjesë për pamundësinë e tij për të zhvilluar ndeshjen.
Kjo ishte hera e tretë në karrierë për Federer që tërhiqet nga një ndeshje, teksa për herë të parë ndodhi në Mastersin e Parisit në vitin 2008 para një ndeshje me James Blake, e herën e dytë në Doha në vitin 2012 në sfidën me Jo Wilfred Tsonga.
Dhe të mendosh që Federer në gjysmëfinale kishte shpëtuar plot katër match point të Wawrinkës për të siguruar këtë finale me Djokovic, por këtë herë dëmtimi duket se e mbizotëroi dëshirën e tij.
Gjithsesi publiku i pranishëm në fushën qëndrore nuk u largua pa parë një ndeshje të mirë, me Murrayn që vendosi të luante në vend të Federer në një ndeshje ekzibicioni dhe krejtësisht pa tension, sa madje dy tenistët në lojë e sipër shpesh bënë dhe shaka me njëri-tjetrin. Në fund gjithcka u mbyll me Djokovic që mori ndër duar trofeun duke u ngjitur në këtë fundviti në vendin e parë në renditjen e përgjithshme, i ndjekur nga Roger Federer.
als_Latn als_Latn als_Latn als_Latn